# name
Factors contextuals, curriculars i metodològics necessaris per a l’assoliment de les competències en Educació Física a l’ensenyament obligatori

# metadata.dc.contributor.other[].value
Universitat de Barcelona. Facultat d'Educació

# metadata.dc.description.abstract[].value
[cat]  La nostra societat ha viscut, en aquests darrers anys, canvis en l'àmbit social, polític i ambiental que han modificat substancialment la realitat educativa.

El final del segle XX ha donat pas d’una societat industrial a una societat de la informació. El fet de disposar de tants coneixements a l’abast, està implicant necessàriament, en ple segle XXI, un canvi en el paradigma educatiu, perquè el que ara necessita l’alumnat és que se li aportin recursos per gestionar, seleccionar i analitzar críticament els enormes volums d’informació que té a la seva disposició.

En aquest context, tenir un esperit crític o ser capaç de reflexionar i d’establir uns criteris inequívocs per argumentar i actuar resulten avui eines més importants que la capacitat d’emmagatzemar moltes dades.

A les demandes inherents a la societat actual s’afegeixen les necessitats que presenta cada alumne/a. En aquest sentit, el professorat d'Educació Física té un paper fonamental per poder desenvolupar un ensenyament de qualitat que contribueixi significativament a l'assoliment de les competències. Per aconseguir aquesta finalitat cal saber quines són les condicions contextuals, curriculars i metodològiques que ho afavoreixen i, fins i tot, ho potencien.

Abordar aquestes qüestions bàsiques ha estat la nostra prioritat. La present investigació se centra en un disseny mixt seqüencial amb un qüestionari i un estudi de cas múltiple realitzats a la comarca del Baix Llobregat. Té com a objectiu saber quins són els factors de context, de currículum i de metodologia que s’han de donar per contribuir, de forma òptima, a l’assoliment de les competències en educació física en l’etapa d’ensenyament obligatori. El propòsit és el de poder establir unes pautes d'actuació que permetin implementar processos d'aprenentatge competencials i, en conseqüència, contribuir a l'assoliment de ciutadans competents en tots els àmbits.

Per realitzar la investigació s'ha presentat un qüestionari a tots els especialistes d'Educació Física del Baix Llobregat, per tal de conèixer les seves  percepcions sobre la temàtica. Les dades obtingudes s'han contrastat amb un estudi de cas múltiple (un centre educatiu de l'etapa de Primària i un de l'etapa de Secundària) que ha permès reforçar les generalitzacions analítiques en dissenyar evidències corroborades a partir dels dos casos. En aquest sentit, hem realitzat quatre entrevistes (a un especialista d'EF de l'ESO, a una especialista d'EF de Primària, a una directora de Primària i a una Coordinadora Pedagògica d'ESO), s'han realitzat observacions en diferents sessions d'Educació Física dels dos centres educatius, s'ha realitzat un grup de discussió en concordança consensuada amb sis experts i s'ha dut a terme l'anàlisi documental de dues programacions.

És un estudi amb enfocament metodològic essencialment qualitatiu, si bé s'han usat totes les dades triangulades per a l'obtenció dels resultats de la investigació. En els quatre instruments utilitzats s'han analitzat les tres dimensions: context, currículum i metodologia. Els resultats obtinguts han estat interpretats en dos nivells d'anàlisi: des d'una perspectiva descriptiva i des d'una perspectiva interpretativa. En la primera s'ha realitzat una recopilació de les dades i una exposició dels resultats. En la segona s'ha dut a terme una anàlisi interpretativa de les dades.

Finalment s'ha efectuat una triangulació de totes les dades i s'ha arribat a uns resultats que han aportat respostes molt interessants a l'objectiu de la investigació.

Com a conclusions, es percep que hi ha moltes qüestions a transformar i/o canviar en els sistemes educatius per tal de poder contribuir de forma òptima a les competències; no obstant, es visualitzen determinades condicions que poden ajudar:

A nivell contextual, cal garantir un Projecte Educatiu que contempli les competències, i un lideratge pedagògic que vetlli per una comunitat d'aprenentatge i per una formació continuada del professorat. En referència al currículum, cal tenir clar els referents normatius per poder planificar actuacions competencials de qualitat, i afavorir la coordinació del professorat per desenvolupar  programacions  transdisciplinàries.  Quant  a  la  metodologia, és imprescindible situar l'alumne/a com a protagonista dels aprenentatges i oferir metodologies en les quals sigui un agent actiu dels seus processos d'aprenentatge i avaluació.

# metadata.dc.description.abstract[].value
[eng]  This research focuses on a case study in the region of Baix Llobregat. It aims to find the factors of context, curriculum and methodology required to achieve competencies in physical education at the stage of compulsory education. The purpose is to establish some guidelines that allow the learning of skills and processes that contribute to the achievement of competent people at all levels.
In the research a questionnaire was presented to all the specialists of Physical Education in Baix Llobregat, to ascertain their thoughts on the subject. The data obtained was compared and contrasted with a multiple case study (primary and secondary school stages) allowing analytical generalizations for the design of corroborated evidences from both cases.
We have conducted four interviews, there have been comments in various PE sessions  of the two schools and there has been a discussion group agreed in accordance with six experts who have carried out analysis of both documentaries programmes.
It is a study with a methodological approach essentially qualitative since all data have been used to obtain the results of the research. In the four instruments used were analyzed in three dimensions: context, methodology and curriculum. The results have been interpreted on two levels of analysis: from a descriptive and interpretative from a perspective. The first has made a compilation of data and presentations of results. Whilst the second analysis was conducted on data interpretation.
Finally, we made a triangulation of all data and results that gave a response to the purpose of the investigation. As a conclusion, it is perceived that there are many issues  to transform and/or change in educational systems in order to contribute optimally to the competencies.
An educational project must take into account the skills and educational leadership to ensure a community of learning and continuous training of teachers. Referring to the curriculum, clear references are needed in order to plan quality interventions. Regarding the methodology, it is essential to place the students as protagonists and provide  learning methodologies which are active agents in their learning processes and evaluation.

# metadata.dc.title[].value
Factors contextuals, curriculars i metodològics necessaris per a l’assoliment de les competències en Educació Física a l’ensenyament obligatori